## PIRKIMO – PARDAVIMO SUTARTIS

2024 m. vasario mėn. 20 d. Nr. ST-13 (4.5)

Bubiai

**Šiaulių r. Dubysos aukštupio mokykla** (toliau – Pirkėjas), juridinio asmens kodas 305616433, kurios registruota buveinė yra Dubysos g. 15, Bubiai, LT-80201 Šiaulių r., atstovaujama direktoriaus Vaido Bacio ir UAB ,,North Solutions“, (toliau – Tiekėjas), juridinio asmens kodas 303085368, kurios registruota buveinė yra Pramonės g. 15, Šiauliai, LT-78137, atstovaujama direktorės Linos Bielskės, toliau kartu šioje pirkimo sutartyje vadinami „Šalimis“, o kiekviena atskirai – „Šalimi“, sudarė šią pirkimo - pardavimo sutartį (toliau – Sutartis) atsižvelgiant į įvykusį mažos vertės „ *Virtualios realybės žaidimų komplekto“* (pirkimo Nr. 708660) pirkimo rezultatus sudarėme šią sutartį (toliau – Sutartis):

## 1. SUTARTIES OBJEKTAS

1.1. Šia Sutartimi Tiekėjas įsipareigoja Sutartyje numatytomis sąlygomis, terminais ir įkainiais parduoti Pirkėjui Kompiuterinę įrangą (toliau – Prekė), o Pirkėjas įsipareigoja už parduotą Prekę atsiskaityti Sutartyje nustatyta tvarka.

1.2. Reikalavimai Prekei yra nurodyti Sutarties 1 priede, kuris yra neatskiriama šios Sutarties dalis.

1.3. Prekių kiekis – **Virtualios realybės žaidimų komplektas -1 vnt**

## 2. SUTARTIES KAINODARA

2.1. Sutarties kaina – *8712,00 Eur (aštuoni tūkstančiai septyni šimtai dvilika Eur ct)*

įskaitant PVM. PVM sudaro *1512,00 Eur (vienas tūkstantis penki šimtai dvilika Eur 00 ct)*

2.2. Sutarčiai taikoma fiksuotos kainos kainodara.

2.3. Į Sutarties kainą įeina tiesioginės ir netiesioginės išlaidos, visi mokesčiai ir rinkliavos, pristatymo išlaidos bei kitos išlaidos, susijusios su tinkamu Sutarties vykdymu.

2.4. Visas Prekių kiekis planuojamas įsigyti vienu metu.

2.5. Į Sutarties kainą įskaičiuotos visos Tiekėjo tiesioginės ir netiesioginės išlaidos ir visi mokesčiai.

2.6. Sutarties kaina gali būti keičiama tik tuo atveju, jei įstatymais bus pakeistas pridėtinės vertės mokestis, jie bus keičiami atitinkama dalimi, atsižvelgiant į kainos sudėtyje esančio mokesčio dalį.

2.7. Sutarties kainos pakeitimas 2.6. punkte nurodytu atveju įforminamas raštišku abiejų Šalių susitarimu.

2.8. Sutarties kaina dėl bendro kainų lygio kitimo neperskaičiuojami.

## 3. ŠALIŲ ĮSIPAREIGOJIMAI IR TEISĖS

3.1. Tiekėjas įsipareigoja:

3.1.1. Prekes pristatyti Pirkėjui per 10 kalendorinių dienų nuo Sutarties pasirašymo;

3.1.2. pristatyti Prekes Pirkėjui adresu: Dubysos g. 15, Bubiai, LT-80201 Šiaulių r.

3.1.3. nuosekliai vykdyti Sutartį, nustatytu terminu pristatyti Prekes į šioje Sutartyje nurodytą vietą, atlikti kitus įsipareigojimus, numatytus Sutartyje ir techninėje specifikacijoje, įskaitant ir Prekių defektų šalinimą. Tiekėjas pasirūpina visa būtina įranga, transportu, darbų sauga ir darbo jėga, reikalinga Sutarčiai vykdyti;

3.1.4. prisiimti Prekių žuvimo ar sugedimo riziką iki Prekių atvežimą liudijančio dokumento arba Perdavimo akto pasirašymo momento;

3.1.5. kartu su Prekėmis pateikti Pirkėjui visą būtiną dokumentaciją, įskaitant Prekių naudojimo ir priežiūros instrukcijas, bei konsultuoti Pirkėją Prekių eksploatacijos klausimais;

3.1.6. nenaudoti Pirkėjo pavadinimo jokioje reklamoje, leidiniuose ar kt. be išankstinio raštiško Pirkėjo sutikimo;

3.1.7. be raštiško Pirkėjo sutikimo neperduoti tretiesiems asmenims pagal Sutartį prisiimtų įsipareigojimų ir bet kokiu atveju atsakyti už visus Sutartimi prisiimtus įsipareigojimus;

3.1.8. nedelsiant informuoti Pirkėją apie bet kurias aplinkybes, kurios trukdo ar gali trukdyti Tiekėjui vykdyti Sutartį;

3.1.9. Prekei suteikti 2 metų gamintojo garantiją.

3.1.10. Užtikrinti, kad Sutarties sudarymo momentu ir visą jos galiojimo laikotarpį Prekes tiektų reikiamas ir optimalus specialistų skaičius ir Tiekėjo ar subtiekėjo (-ų) (jei taikoma) specialistai turėtų reikiamą kvalifikaciją ir patirtį, nepriklausomai, ar buvo keliami kvalifikacijos reikalavimai pirkimo dokumentuose, reikalingą norint kokybiškai ir laiku tiekti Prekes.

3.1.11. Remtis subtiekėjais, kurie nurodyti Pasiūlyme, jeigu vykdant Sutartį jie pasitelkiami; taip pat tais subtiekėjais, kurie pakeisti ar pasitelkti naujai Sutarties vykdymo metu, laikantis šios Sutarties reikalavimų.

3.1.12. Sudarius Sutartį, tačiau ne vėliau negu Sutartis pradedama vykdyti, Tiekėjas įsipareigoja Pirkėjui pranešti tuo metu žinomų subtiekėjų pavadinimus, kontaktinius duomenis ir jų atstovus.

3.2. Tiekėjas patvirtina, kad turi teisę ir reikalingas licencijas/leidimus parduoti Prekę.

3.3. Tiekėjas turi teisę:

3.3.1. gauti apmokėjimą už parduotas kokybiškas Prekes;

3.3.2. Lietuvos Respublikoje galiojančiuose teisės aktuose numatytas teises.

3.4. Pirkėjas įsipareigoja:

3.4.1. už parduotą Prekę atsiskaityti su Tiekėju per 30 kalendorinių dienų nuo PVM sąskaitos faktūros per informacinę sistemą „E. sąskaita“ pateikimo dienos.

3.5. Pirkėjas turi teisę:

3.5.1. sulaikyti mokėjimą, jeigu PVM sąskaitoje faktūroje nurodyta neteisinga suma, kol bus išsiaiškinta su Tiekėju;

3.5.2. Lietuvos Respublikoje galiojančiuose teisės aktuose numatytas teises.

## 4. PREKIŲ KOKYBĖ IR GARANTINIAI ĮSIPAREIGOJIMAI

4.1. Prekių kokybė visais atžvilgiais privalo atitikti Sutarties 1 priede įtvirtintas Prekių technines charakteristikas, kokybės standartus bei kitus Sutarties reikalavimus.

4.2. Tiekėjas garantuoja, kad visos pristatytos Prekės yra naujos, nenaudotos, atitinka Europos Sąjungos šalyse galiojančius standartus ir Lietuvoje taikomas normas bei reikalavimus, kurie taikomi tos rūšies Prekėms jų pristatymo metu (pristatymo metu įsigaliojo). Jeigu taip nėra, Tiekėjas privalo pakeisti Prekes. Šiuo atveju Prekės grąžinamos Tiekėjui jo sąskaita.

4.3. Jei per garantinį terminą po perdavimo akto pasirašymo dienos išryškėja paslėptų Prekių trūkumų, kurie atsirado ne dėl to, kad Pirkėjas pažeidė Prekių naudojimo ar saugojimo taisykles, Pirkėjas apie šiuos trūkumus praneša Tiekėjui.

4.4. Gavęs atitinkamą pranešimą, Tiekėjas įsipareigoja ne ilgiau kaip per 10 darbo dienų nuo Pirkėjo kreipimosi į Tiekėją pakeisti Prekes tinkamos kokybės Prekėmis arba pašalinti trūkumus ar gedimus. Jeigu per šį terminą Tiekėjas nepašalina Prekių trūkumų ar gedimų, Pirkėjas turi teisę pasamdyti kitus asmenis, kad atliktų šį darbą Tiekėjo atsakomybe ir sąskaita. Tokiu atveju Pirkėjo patirtas išlaidas dėl trūkumų šalinimo privalo padengti Tiekėjas (lėšos išskaičiuojamos iš Tiekėjui mokėtinų sumų, Tiekėjo garantijų ar kompensuojamos kitaip).

4.5. Garantinis laikotarpis visoms pakeistoms Prekėms, jų pakeistoms ar suremontuotoms dalims vėl įsigalioja nuo tos dienos, kai buvo atliktas Pirkėjui priimtinas Prekių (jų dalių ar mazgų) pakeitimas ar remontas.

4.6. Prekėms suteikiama gamintojo nurodyta garantija skaičiuojama nuo Prekių Perdavimo akto pasirašymo dienos.

## 5. PREKIŲ KOMPLEKTACIJA IR PAKUOTĖ

5.1. Visos Prekės turi būti naujos, nenaudotos, pristatomos originalioje gamyklinėje pakuotėje.

5.2. Tiekėjas kartu su Prekėmis kiekvienos Prekės pristatymo vietoje turi pateikti Prekių garantinius pažymėjimus/knygutes/talonus (jei tokie yra), naudojimo ir priežiūros instrukcijas lietuvių kalba, kuriuose būtų išsamiai aprašyta, kaip naudoti, prižiūrėti, reguliuoti ir taisyti bet kurias Prekes ar jų dalis. Kol šios instrukcijos nepateiktos, negali būti laikoma, kad Prekės patiektos tinkamai.

5.3. Prekių pakuotė turi atitikti atsparumo pakrovimo ir iškrovimo darbams keliamus reikalavimus, apsaugoti nuo meteorologinio poveikio Prekes gabenant į Sutartyje nurodytą vietą ir sandėliavimo metu tam, kad jos nebūtų apgadintos arba nepablogėtų jų kokybė.

## 6. PREKIŲ TIEKIMAS IR ATSISKAITYMO TVARKA

6.1. Tiekėjas Prekę pristato adresu Dubysos g. 15, Bubiai, LT-80201 Šiaulių r.

6.2. Tiekėjui pristačius Prekę Pirkėjui, yra pasirašomas Prekių perdavimo – priėmimo aktas.

6.3. Pasirašius pristatytos Prekės perdavimo – priėmimo aktą, Tiekėjas per informacinę sistemą „E. sąskaita“ pateikia PVM sąskaitą faktūrą Pirkėjui.

6.4. Visi atsiskaitymai su Tiekėju bus vykdomi bankiniu pervedimu į jo nurodytą atsiskaitomąją sąskaitą.

6.5. Atsiradus nenumatytoms, nuo Šalių valios nepriklausančioms aplinkybėms (pavyzdžiui, \_\_\_\_\_\_\_\_\_\_\_\_\_\_), dėl kurių Tiekėjas negali pristatyti Sutarties 1 priede nurodyto modelio Prekės ir pateikia tai pagrindžiančius dokumentus, Pirkėjui raštu išreiškus sutikimą, nekeičiant Sutarties 2.1. papunktyje nurodytos Prekės kainos, Tiekėjas gali pristatyti kito modelio, Sutarties 1 priede įtvirtintus reikalavimus atitinkančią Prekę;

6.6. Iškilus nenumatytoms aplinkybėms, pristatymo terminas vieną kartą gali būti pratęstas, Šalims raštu pareiškus dėl to sutikimą, bet ne ilgiau kaip iki 30 dienų.

6.7. Tiekėjas gali paprašyti pratęsti Prekių pristatymo terminą, jei atsiranda priežastys dėl kurių Prekių pristatymas laiku tampa neįmanomas, o būtent:

6.7.1. dėl ypatingų oro sąlygų, kurios gali pakenkti tinkamai Prekes pristatyti Pirkėjo valstybėje;

6.7.2. kai Pirkėjas nevykdo savo priešpriešinių įsipareigojimų pagal Sutartį ir Pirkėjo bei Tiekėjo priešpriešiniai įsipareigojimai susiję taip, kad galima pateisinti Prekių pristatymo termino pratęsimą;

6.7.3. kai ne dėl Tiekėjo kaltės sustabdytas Prekių tiekimas ir (arba) gamyba;

6.7.4. dėl nenugalimos jėgos (*force majeure*) aplinkybių;

6.7.5. dėl kitų aplinkybių, kurios atsirado ne dėl Tiekėjo kaltės ir ne Tiekėjui tenka šių aplinkybių atsiradimo rizika (dėl objektyvių priežasčių vėluoja Prekių gamyba, jų transportavimas į Lietuvą).

6.8. Mokėtojas per 14 dienų po Tiekėjo kreipimosi dėl Prekių pristatymo termino pratęsimo raštu pareiškia sutikimą pratęsti Prekių pristatymo terminą arba informuoja Tiekėją, kad šis terminas nebus pratęstas.

6.9. Prekių pristatymo terminas iki **2024 m. kovo 30 d.**

## 7. NETESYBOS

7.1. Jei Tiekėjas dėl savo kaltės vėluoja pristatyti visas ar kai kurias Prekes ar suteikti paslaugas iki Sutartyje numatyto termino, Pirkėjas turi teisę be oficialaus įspėjimo ir neapribodamas kitų savo teisių gynimo priemonių, numatytų Sutartyje, pradėti skaičiuoti 0,03 proc. (trijų šimtųjų) dydžio delspinigius nuo nepristatytų Prekių kainos (su PVM) už kiekvieną termino praleidimo dieną, neviršijant 10 proc. (dešimties procentų) bendros Sutarties kainos.

7.2. Jei dėl vėlavimo pristatyti Prekes neįmanoma tinkamai eksploatuoti kitų, jau pristatytų

Prekių, šios Sutarties 7.1 punkte minėti delspinigiai skaičiuojami nuo bendros negalimų eksploatuoti Prekių kainos.

7.3. Jei apskaičiuoti delspinigiai viršija 10% (dešimt) bendros Sutarties kainos, Pirkėjas turi teisę, prieš tai raštu įspėjęs Tiekėją:

7.3.1. išskaičiuoti delspinigių sumą iš Tiekėjui mokėtinų sumų;

7.3.2. vienašališkai nutraukti šią Sutartį. Šiuo atveju Tiekėjui nepriklauso jokia kompensacija.7.4. Jei ne dėl Tiekėjo kaltės iki šioje Sutartyje nustatyto termino Pirkėjas nesumokėjo Tiekėjui už pristatytas Prekes, Tiekėjas gali pareikalauti mokėti 0,03% delspinigius per dieną nuo vėluojamos sumokėti sumos. Delspinigiai skaičiuojami nuo mokėjimo termino pasibaigimo dienos (ši diena neįskaitoma) iki dienos, kurią lėšos pervedamos iš Pirkėjo Sąskaitos.

7.5. Delspinigių sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus.

7.6. Tiekėjas garantuoja nuostolių atlyginimą Pirkėjui dėl bet kokių reikalavimų, kylančių dėl autorių teisių, patentų, licencijų, brėžinių, modelių, Prekės pavadinimų ar Prekės ženklų naudojimo, kaip numatyta Sutartyje, išskyrus atvejus, kai toks pažeidimas atsiranda dėl Pirkėjo kaltės.

## 8. NENUGALIMA JĖGA

8.1. Nė viena iš Šalių neatsako už dalinį ar pilną prisiimtų įsipareigojimų neįvykdymą, jeigu ji įrodo, kad įsipareigojimų neįvykdė dėl nenumatytų aplinkybių, kurios pagal Lietuvos Respublikos norminius teisės aktus laikomos nenugalima jėga.

8.2. Šalis, kuri negali tęsti savo sutartinių įsipareigojimų vykdymo, iškilus minėtoms aplinkybėms, nedelsdama, bet ne vėliau kaip per 5 kalendorines dienas, apie tai raštu praneša kitai Šaliai, pateikdama šį faktą patvirtinančius dokumentus.

## 9. SUTARTIES GALIOJIMAS IR NUTRAUKIMAS

9.1. Sutartis įsigalioja nuo jos pasirašymo ir galioja iki visiško sutartinių įsipareigojimų įvykdymo arba iki sutartis bus nutraukta bet ne ilgiau nei 6 mėnesiai.

9.2. Kiekviena Šalis turi teisę vienašališkai nutraukti Sutartį, prieš 14 kalendorinių dienų raštu pranešusi apie tai kitai Šaliai, jeigu pastaroji nevykdo savo įsipareigojimų arba vykdo juos kitomis, Sutartyje nenustatytomis sąlygomis.

9.3. Sutarties nutraukimas nepanaikina teisės reikalauti atlyginti nuostolius ir sumokėti delspinigius.

## 10. PATIKRINIMAI IR AUDITAS

10.1. Tiekėjas privalo suteikti sąlygas Pirkėjui bei kitoms kompetentingoms institucijoms, kurioms ši teisė yra suteikta įstatymais ar kitais teisės aktais, tikrinti su tiekiamomis Prekėmis susijusius dokumentus ir, jei reikės, atlikti išsamų auditą tikrinant apskaitos dokumentus ir bet kokius kitus su Prekių tiekimu susijusius dokumentus. Ši teisė tikrinti galioja 7 metus nuo Sutarties įvykdymo.

10.2. Šiuo tikslu Tiekėjas įsipareigoja sudaryti sąlygas kompetentingų institucijų darbuotojams prieiti prie informacinių sistemų, duomenų bazių ir susipažinti su dokumentais, susijusiais su techniniu ir finansiniu Prekių tiekimu, ir stengtis jiems padėti.

## 11. BAIGIAMOSIOS NUOSTATOS

11.1. Ginčai, kylantys dėl šios Sutarties, sprendžiami derybų būdu, o nesusitarus – Lietuvos Respublikos teisės aktų nustatyta tvarka.

11.2. Sutartis sudaryta dviem egzemplioriais, turinčiais vienodą juridinę galią, iš kurių vieną Sutarties egzempliorių turi Pirkėjas, o kitą – Tiekėjas.

11.3. Nė viena Šalis neturi teisės perleisti visų arba dalies teisių ir pareigų pagal šią Sutartį jokiai kitai šaliai be išankstinio raštiško kitų Šalių sutikimo.

11.4. Visi šios Sutarties pakeitimai ir papildymai (išskyrus šios sutarties 11.5 ir 11.6 punktus bei 9 dalį) galioja tik tada, kai jie surašyti raštu ir patvirtinti abiejų Šalių antspaudais ir atstovų parašais.

11.5. Pirkėjo už Sutarties vykdymą atsakingas asmuo: kompiuterių priežiūros specialistas Deividas Rasickas, tel. Nr. (8 41) 38 86 80, el. paštas: deivias.rasickas@dubysos.lt

11.6. Tiekėjo už Sutarties vykdymą atsakingas asmuo: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

11.7. Sutartis turi priedą, kuris yra neatskiriama Sutarties dalis:

11.7.1. 1 priedas – „**Įrangos techniniai reikalavimai**“, 1 lapas.

**12. ŠALIŲ REKVIZITAI**

|  |  |
| --- | --- |
| **PIRKĖJAS**  Šiaulių r. Dubysos aukštupio mokykla  Dubysos g. 15, Bubiai, LT-80201 Šiaulių r.  Kodas 305616433  Tel. *(8 41) 38 86 80*  El. paštas: mokykla@dubysos.lt | **TIEKĖJAS**  **UAB ,,North solutions“**  303085368  Pramonės g. 15, Šiauliai, LT-78137  Tel. Nr. +37060010584  El. Paštas: [info@northsolutions.lt](mailto:info@northsolutions.lt) |
|  |  |
| Direktorius **Vaidas Bacys** | Direktorė Lina Bielskė |
| A.V. | A.V. |

|  |
| --- |
| 2024 m. vasario \_\_\_d. sutarties Nr. ST\_\_\_\_ 1 priedas |
|  |

**TECHNINĖ SPECIFIKACIJA**

**Virtualios realybės žaidimų komplektas – 1 vnt.**

|  |  |  |  |
| --- | --- | --- | --- |
| **Eil.**  **Nr.** | **Parametrai** | **Reikalaujama charakteristika** | **Siūloma charakteristika** |
|  | **Modelis** | Oculus Quest 2, 128GB | ***Oculus Quest 2, 128GB*** |
|  | **Gamintojas** | Oculus | ***Oculus*** |
|  | **Pateikiami šie siūlomų prekių rodiklių reikšmes įrodantys ir pagrindžiantys dokumentai** | Pateikti nuorodą į gamintojo interneto svetainę, techninę dokumentaciją, kurioje pateikiama informacija apie siūlomos prekės pagrindines charakteristikas ir atitikimą techninės specifikacijos reikalavimams | *Pateikiama nuorodą į gamintojo interneto svetainę, techninę dokumentaciją, kurioje pateikiama informacija apie siūlomos prekės pagrindines charakteristikas ir atitikimą techninės specifikacijos reikalavimams -*  [*https://www.meta.com/quest/products/quest-2/tech-specs/*](https://www.meta.com/quest/products/quest-2/tech-specs/) |
|  | **Įrenginio tipas** | Virtualios realybės akiniai | *Virtualios realybės akiniai* |
|  | **Ekranas** | LCD, 3664x1920 pikselių (1832x1920 kiekvienas akis), 90 Hz atnaujinimo dažnis | *LCD, 3664x1920 pikselių (1832x1920 kiekvienas akis), 90 Hz atnaujinimo dažnis* |
|  | **Atmintis** | Ne mažiau 128 GB; | *128 GB;* |
|  | **Procesorius** | Qualcomm Snapdragon XR2; | *Qualcomm Snapdragon XR2;* |
|  | **Prisijungimo prie tinklo galimybės** | *Wi-Fi 6, Bluetooth 5. turi palaikyti ne blogiau kaip Bluetooth 5.0 technologiją* | *Wi-Fi 6, Bluetooth 5. palaiko Bluetooth 5.0 technologiją* |
|  | **Operatyvioji atmintis** | 6 GB | *6 GB* |
|  | **Jungtys** | 3.5 mm ausinių jungtis, USB-C. | *3.5 mm ausinių jungtis, USB-C.* |
|  | **Audio palaikymas** | Integruoti garsiakalbiai, mikrofonai. | *Integruoti garsiakalbiai, mikrofonai.* |
|  | **Baterijos darbo laikas** | Iki 2-3 valandų naudojimo laikas | *Iki 2-3 valandų naudojimo laikas* |
|  | **Sensoriai:** | Akselerometras, giroskopas, magnetometras, optinis šviesos jutiklis. | *Akselerometras, giroskopas, magnetometras, optinis šviesos jutiklis.* |
|  | **Operacinė sistema** | Oculus Quest. Android; | *Oculus Quest. Android;* |
|  | **Priedai pateikiami kartu su įrenginiu** | Įkroviklis, leidžiantis įkrauti įrenginį iš 220V elektros srovės tinklo, projektorius, programinė įranga, mokomieji žaidimai. | *Įkroviklis, leidžiantis įkrauti įrenginį iš 220V elektros srovės tinklo, projektorius, programinė įranga, mokomieji žaidimai.* |
|  | **Apsaugos galimybės** | Įjungimo slaptažodis (Power-on password); | *Įjungimo slaptažodis (Power-on password);* |
|  | **Svoris** | Iki 600 gramų; | *600 gramų;* |
|  | **Garantinės sąlygos** | Turi būti suteikiama ne trumpesnė kaip 24 mėn. gamintojo garantija. Garantinės priežiūros laikotarpiu garantuojamas nemokamas dalių tiekimas ir nemokami remonto darbai. | *Yra suteikiama 24 mėn. gamintojo garantija. Garantinės priežiūros laikotarpiu garantuojamas nemokamas dalių tiekimas ir nemokami remonto darbai.* |
|  | **Bendri reikalavimai** | Visa įranga turi būti gamykliškai nauja „brand new“. Gamykliškai atnaujinti „renew“ / „refurbished“ /„remarked“ komponentai neleistini. | *Visa įranga yra gamykliškai nauja „brand new“. Gamykliškai atnaujinti „renew“ / „refurbished“ /„remarked“ komponentai neleistini.* |
|  | **Aplinkos apsaugos reikalavimai** | Prekės turi atitikti Europos Komisijos reglamentuose dėl gaminių ekologinio projektavimo nustatytus efektyvaus energijos vartojimo kriterijus ir pažymėtos CE ženklu; | *Prekės atitinka Europos Komisijos reglamentuose dėl gaminių ekologinio projektavimo nustatytus efektyvaus energijos vartojimo kriterijus ir pažymėtos CE ženklu;* |

2024 m. vasario \_\_\_\_ d. sutarties Nr. ST- 2 priedas

**PREKIŲ KAINA (*ĮKAINIAI*)**

|  |  |  |  |  |
| --- | --- | --- | --- | --- |
| Pavadinimas | Tiekėjo siūloma techninė specifikacija | Preliminarus perkamas kiekis, vnt. | 1 vnt.  kaina  eurais su  PVM | Bendra  kaina  eurais su PVM  ir  kt. mokesčiais  (pristatymu, sumontavimu  ir kt.) |
| **Virtualios realybės žaidimų komplektas** | Specifikacija 1 sutarties priede | 1 vnt. | 8712,00 | 8712,00 |
| Iš viso: | | | | **8712,00** |

Bendra kaina eurais su PVM – 8712,00 (aštuoni tūkstančiai septyni šimtai dvylika eurų 00 ct)

Į šią kainą įeina visos išlaidos ir visi mokesčiai, PVM sudaro 1512,00 Eur